Mkizi au binini ni samaki wa baharini na pengine wa maji baridi za familia Mugilidae katika oda Mugiliformes. Wanatokea katika kanda za wastani hadi tropiki. Wana magamba mapana na rangi ya kijivu na hudhurungi mgongoni. Pengine hanithi huitwa mkizi pia, lakini ni aina tofauti. Mkizi wanajulikana kwa kuwepo kwa mapezimgongo mawili tofauti, kinywa kidogo cha pembetatu na kutokuwepo kwa mrabafahamu. Hujilisha kwa takataka na spishi nyingi zina tumbo lenye misuli lisilo na kawaida na koromeo tata ili kusaidia umeng'enyaji wa chakula. Mwenendo wa kawaida unaoonekana katika mkizi ni mwelekeo wa kuruka nje ya maji. Kuna aina bainifu mbili za miruko: lengo nyofu na safi kutoka majini ili kuepuka mbuai na mruko polepole na chini zaidi huku akijigeua kwa ubavu wake ambao husababisha mtawanyiko mkubwa zaidi unaoonekana vizuri zaidi. Sababu za mruko huu kwa chini zinakabiliwa, lakini nadharia huwekwa kwamba sababu ni kupata hewa yenye kiwango cha juu cha oksijeni ili kubadilishana gesi katika ogani ndogo juu ya koromeo.